Wium & Nelia se mooi troue - Mooi Troues
Wium & Nelia se mooi troue
Wium het sy eerste liefde, Nelia, die dag van hul troudag sien afstap in die trou gang na hom waar hy voor die kansel staan en na haar kyk in 'n mooi trou rok van Bridal Manor. Nelia dans later onder groen bome in aar trou rok om die vreugde in haar hart te weerspieël.
Geniet die paartjie se storie.
Ons is albei mekaar se eerste liefde. Ons het ontmoet ongeveer 5 jaar terug by die Universiteit van Pretoria. Die ontmoeting het plaas gevind in 'n parkeerarea naby die ingang van die Universiteit. Hy het my vriendin onthou van hul laerskool dae en ons raakgeloop in die parkeerarea. Direk na hierdie ontmoeting vra ek my vriendin hoekom sy my nie lankal voorgestel het nie… MIN het ek geweet! Daarna het ons mekaar gereeld raakgeloop, dieselfde klasse gehad en dit het ontwikkel in 'n vriendskap. In Desember het hy my uitgevra en ons is op ons 4 jaar "anniversary" getroud.
Wium se Familie het 'n Familieplaas naby Warmbad en ek spot altyd en sê ek trou net met hom as gevolg van die plaas (ons is albei baie lief vir die natuur). Hy het my by die werk kom oplaai een oggend en natuurlik alles vooraf met my baas gereël! Hy het my na my gunsteling restaurant geneem vir ontbyt, dis Harissa's Bistro in Pretoria, en daarna bederf vir 'n Manicure& Pedicure. Daarna het ons plaas toe gery waar het hy met sy familie gereël het om vir ons 'n piekniek reg te hê op die berg. Hy het sy kitaar nader getrek en vir my "When you say nothing at all" van Ronan Keating gesing. Hy het op sy knieë gegaan en ek het ja gesê!
Ons het mekaar amper 5 jaar geken, maar ons het getrou op ons 4 jaar herdenking.
Die belangrikste vir ons was om alles saam te reël en saam te geniet, die dag gaan net oor julle 2, niemand en niks anders nie. Moet nie oorbodig spandeer nie, dis een dag, maak dit iets moois in matigheid. Vir ons was dit belangrik om 'n lekker venue te kry want mense onthou of hulle lekker gekuier en geëet het; en natuurlik die trourok – almal onthou altyd hoe die bruid gelyk het! Onthou dat dit 'n commitment is wat jul lewenslank teenoor mekaar maak en dat nie die blomme, gaste of die weer omstandighede, niks dit kan versier nie.
Bruidsmeisies Rokke: Gelique
Venue, Dekor & Blomme: Green Leaves Country Lodge, Hartbeespoortdam
Fotograaf: Little White Ribbon Photography
Koek: Johan's Wedding Cakes
Ringe: Louie Danielle Diamond Corporation
Platejoggie: Blast Entertainment
Grimering & Hare: Lilly Wolmarans
Bruidegom en Strooijonkers Pakke: Woolworths & Euro Suit
Skryfbehoeftes & Dankie geskenkies: Doen dit self – Dankie vir almal wat gehelp het om alles betyds klaar te kry!